

Latvijas Republika

**SALDUS NOVADA DOME**

Reģ. Nr. 90009114646, Striķu ielā 3, Saldū, Saldus nov., LV- 3801, tālr. 63807280,

e-pasts: [pasts@saldus.lv](mailto:pasts@saldus.lv), www.saldus.lv

Saldū

2023.gada 27.septembra **IZDOTI:**

ar Saldus novada domes

2023.gada 27.septembra sēdes

lēmumu (protokols Nr.11, 1.§)

**KONKURSA NOLIKUMS**

**“EDGARA DUNSDORFA BALVA – 2024”**

*Izdoti saskaņā ar Pašvaldību likuma 50.panta pirmo daļu un*

*Valsts pārvaldes iekārtas likuma 72.panta pirmās daļas 2.punktu,*

**I. Vispārīgie jautājumi**

1. Konkursa “Edgara Dunsdorfa balva – 2024” (turpmāk – konkurss) mērķis ir godināt nopelniem bagātā latviešu vēsturnieka - Saldus Goda pilsoņa Edgara Dunsdorfa veikumu.
2. Nolikums nosaka kārtību, kādā tiek organizēts konkurss un apbalvots tā uzvarētājs.
3. Konkursu iedibina Saldus novada pašvaldība (turpmāk – pašvaldība) sadarbībā ar J.Rozentāla Saldus vēstures un mākslas muzeju (turpmāk – muzejs).
4. Konkursā var piedalīties profesionāli pētnieki, vēsturnieki, vēstures studenti, kā arī vēstures entuziasti.
5. Konkurss tiek izsludināts pašvaldības tīmekļvietnē <https://saldus.lv/> un muzeja tīmekļvietnē <https://muzejs.saldus.lv> .

**II.** **Konkursa darbs**

1. Profesora, tautsaimnieka un vēsturnieka, Edgara Dunsdorfa balva tiek piešķirta par patstāvīgu un oriģinālu pētniecības darbu (turpmāk – konkursa darbs) par Saldus novada (pašreizējās novada teritorijas vai kādas no šī brīža novada administratīvajās robežās atrodošas teritorijas – pilsētas, pagasta) politisko, administratīvo, sociālo, saimniecības vai kultūras vēsturi.
2. Konkursa darba sastāvs:

7.1. vismaz 60 A4 formāta lpp. (neskaitot pielikumus) – Times New Roman 12 punktu fonta lielumā, ar rindu intervālu – 1,5;

7.2. konkursa darba izstādīšanai - A2 izmēra (420 x 594 mm) planšete ar informāciju par autoru un konkursa darba anotāciju;

7.3. pētījums un planšetes teksts pdf. formātā.

1. Konkursa darbsjāizstrādā izmantojot zinātniskās metodes, tam ir jābūt sistemātiskam un objektīvam, kā arī jāsatur pierādāmus un atkārtoti izmantojamus rezultātus.
2. Konkursa darbā:

9.1. jānorāda pētījuma avoti un jāapraksta pētnieciskā darbība;

9.2. jābūt saprotamam, uz kādu informāciju, kādiem faktiem un pierādījumiem tiek izdarīti secinājumi;

9.3. jābūt saprotamam, kāds ir autora pienesums jaunu zināšanu radīšanā un cik ir atsauces uz citiem pētījumiem (pētījumu autoriem).

**III. Konkursa norises termiņš un nosacījumi**

1. Konkurss tiek uzskatīts par uzsāktu ar tā nolikuma publicēšanas brīdi nolikuma 6.punktā norādītājās tīmekļvietnēs.
2. Konkurss norisinās divās kārtās.
3. Konkursa pirmajā (neklātienes) kārtā - līdz 2024.gada 30.septembim, pretendentiem jāiesniedz konkursa darbi (sk.7.punktu) vērtēšanai.
4. Konkursa pirmajā kārtā iesniegtie darbi tiek izvērtēti un, 2024.gada 20.novembrī, izvēlētie pretendenti tiek aicināti uz otro – klātienes kārtu. Pretendentiem, kuri objektīvu apstākļu dēļ, nevarēs piedalīties klātienē, tiks nodrošināta iespēja prezentēt darbu attālināti.
5. Konkursa rezultāti tiek paziņoti konkursa otrās kārtas norises dienā.

**IV. Konkursa balva un tās pasniegšana**

1. Konkursa balva sastāv no:

15.1. laureāta diploma;

15.2. naudas balvas EUR 2 000 (divi tūkstoši *euro)* (pēc nodokļu nomaksas).

1. Balva nav dalāma.
2. Balva tiek pasniegta svinīgajā pasākumā J.Rozentāla Saldus vēstures un mākslas muzejā 2024.gada 20.novembrī, atzīmējot Edgara Dunsdorfa 120.dzimšanas dienu.

**V. Konkursa komisija**

1. “Edgara Dunsdorfa balvas – 2024” konkursa darbu izvērtēšanai Saldus novada pašvaldība izveido komisiju.
2. Komisija darbojas 7 locekļu sastāvā un tajā tiek pārstāvēta Saldus novada pašvaldība, J.Rozentāla Saldus vēstures un mākslas muzejs, kā arī bijušie un esošie Saldus novada iedzīvotāji, kuru profesionālā darbība ir saistīta ar pētniecību~~.~~
3. Komisijas sastāvs tiek apstiprināts ar Saldus novada domes priekšsēdētāja rīkojumu.
4. Komisijas lēmums ir pamats balvas piešķiršanai un nav apstrīdams.
5. Gadījumā, ja vērtēšanai iesniegtie konkursa darbi neatbilst šā nolikuma prasībām, balva netiek pasniegta.

Domes priekšsēdētājs M.Zusts

*Izstrādāja:*

*J.Rozentāla Saldus vēstures un mākslas muzeja*

*direktores vietniece I.Kislina*